armvectores/hy_wikipedia_2023 huggingface dataset:
Անտոնիա Ֆերերիա

Անտոնիա Ադելաիդա Ֆերերիա (հուլիսի 4, 1811(1811-07-04), Peso da Régua - մարտի 26, 1896(1896-03-26), Peso da Régua), Պորտուգալիայում նրան հաճախ կոչել են «Ֆերեյրինհա»), պորտուգալացի  կին գործարար։ Հայտնի պորտվեյնի մշակման ոլորտում իր ունեցած առաջատար դիրքով և գինեգործության ոլորտում Պորտուգալիայի ներդրված նորարարություններով։


== Կենսագրություն ==
Ֆերերիան գինու արդյունաբերության բնագավառում իր կարիերան սկսել է այն ժամանակ, երբ իր հարուստ ընտանիքից ժառանգել է խաղողի այգիներ։ Նրա հայրը այնպես է կազմակերպել, որ Ֆերերիան ամուսնանա իր զարմիկի հետ, բայց նա հետաքրքրված չէր ընտանեկան բիզնեսով և վատնել է կնոջ կարողության մեծ մասը։ Ամուսնությունից հետո ունեցել է երկու երեխա՝ դուստրը՝ Մարիա դե Ասունսիոնը, որը հետագայում հայտնի է դարձել որպես Ազամբուխայի կոմսուհի և մեկ որդի՝ Անտոնիու Բեռնարդու Ֆերեյրան։ Անտոնիա Ֆերերիան 33 տարեկանում այրիացել է և դրանից հետո սկսել է զբաղվել ընտանեկան կալվածքների ղեկավարմամբ։
Ֆերերիան իր «Ֆերեյրինհա» (իր անվան փոքրացուցիչ-փաղաքշական տարբերակը պորտուգալերենում) մականունն ստացել է իր նվիրվածության և խնամքի համար, որ նա ցուցաբերել է իր հողերն ու խաղողի այգիները մշակող աշխատանքային ընտանիքների նկատմամբ։ Նրան աջակցել է նրա գործավար Խոսե դա Սիլվա Թորեսը, որն ի վերջո դարձել է նրա երկրորդ ամուսինը։
Ֆերերիան պայքարել է Պորտուգալիայի կառավարության՝ տեղական խաղողագործությանը աջակցություն ցույց չտալու դեմ․ այդ ժամանակ Պորտուգալիայում սպառվող գինու մեծ մասը ներմուծվում էր Իսպանիայից։ Նա նաև պայքարել է խաղողի որդնալվիճի դեմ, որն ի վերջո ոչնչացրել է եվրոպական խաղողի մեծ մասը, ներառյալ Պորտուգալիայում և նրա խաղողի այգիներում։ Ֆերերիան ուղևորվել է Անգլիա՝ հիվանդության դեմ պայքարի ամենաարդիական և արդյունավետ մեթոդները սովորելու և դրանք նորից Պորտուգալիա ներմուծելու համար։ Նա նաև սովորել և ներմուծել է գինու արտադրության նոր հնարքներ։ «Ֆերեյրինհան»​​ ներդրումներ է կատարել շատ նոր խաղողի այգիներում, հատկապես արևի լույսի մեծ ազդեցության տակ գտնվող տարածքներում, չնայած նա պահպանել է իր ժառանգած խաղողի այգիները Պորտուգալիայի հյուսիսում։ Նրա գինու մեծ մասը արտահանվել է Անգլիա, և նա եղել է  պորտվեյնի առաջին խոշոր ներմուծողը։
Անտոնիա Ֆերերիան մահացել է 1896 թվականին։ Նա թողել է մեծ հարստություն և մոտ երեսուն խաղողի այգիներ։ Նա համարվում է առաջատարներից մեկը Դուրոյի հովտի պատմության մեջ և ազդեցություն է ունեցել պորտուգալական գինիների շարունակական ժողովրդականության և հաջողության վրա:
2004 թվականի թողարկված պորտուգալական հեռուստասերիալը ներկայացրել է Ֆերերիայի կյանքի գեղարվեստական ​​վերաշարադրումը։


== Ծանոթագրություններ ==
Ուկրաինայում Հայաստանի դեսպանություն

Ուկրաինայում Հայաստանի դեսպանություն (ուկրաիներեն՝ Посольство Вірменії в Україні), Հայաստանի Հանրապետության դիվանագիտական ներկայացուցչությունը Ուկրաինայի Հանրապետությունում։
Ուկրաինայում Հայաստանի դեսպանությունը գտնվում է մայրաքաղաք Կիևում՝ Վլադիմիրսկայա փողոցի վրա։ Ներկայումս` Ուկրաինայում Հայաստանի արտակարգ և լիազոր դեսպանի պաշտոնը զբաղեցնում է Տիգրան Սեյրանյանը։
Ուկրաինայի Խարկով, Ռովնո և Սիմֆերոպոլ քաղաքներում գործում է նաև Հայաստանի պատվո հյուպատոսություն։


== Հայաստան մուտքի արտոնագիր ==
Ուկրաինայի քաղաքացիները կարող են դիմել Հայաստանի կարճաժամկետ վիզայի համար Հայաստանի դեսպանատուն Ուկրաինայում։


== Ծանոթագրություններ ==
Բուլատովկա (Լետկայի վտակ)

Բուլատովկա (ռուս.՝ Булатовка), գետ Ռուսաստանում, հոսում է Յուրյանսկի շրջանում Կիրովի մարզում և Պրիլուզսկի շրջանում Կոմի Հանրապետությունում։ Գետաբերանը տեղակայված է Լետկա գետի աջ ափին՝ 62 կմ հեռավորության վրա։ Գետի երկարությունը 18 կմ է։
Գետի ակունքը գտնվում է անտառներում անմարդաբնակ Անիսովի գյուղում, 7 կմ հյուսիս-արևմուտք Բերյոզովո գյուղում, Յուրյա գյուղից 23 կմ հյուսիս-արևելք։ Գետը հոսում է դեպի հյուսիս, ապա թեքվում է հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100031839
Հիդրոլոգիական ուսումնասիրությունների կոդը - 111103183
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոնկորդի հրապարակ

Կոնկորդի հրապարակ (ֆր.՝ La place de la Concorde, բառացի՝ Համերաշխության հրապարակ), Փարիզի կենտրոնական հրապարակը։ Կլասիցիզմի շրջանի քաղաքաշինության առանձնահատուկ դրսևորում է։ Ֆրանսիայում մեծությամբ երկրորդն է Բորդոյի des Quinconces հրապարակից հետո։


== Պատմություն ==
Լյուդովիկոս XV-ի անվան հրապարակը, որը արքայի՝ ճարտարապետ Գաբրիելին տված հրամանով կիսվել էր Ելիսեյան դաշտերի և Թյուիլրի պալատի այգու միջև, 1755 թվականին իրենից ներկայացնում էր խրամներով շրջապատված ութանկյուն։ Ութ անկյուններում կանգնեցված էին սիմվոլիկ արձաններ, որոնք խորհրդանշում էին Ֆրանսիայի գլխավոր քաղաքները։ Հրապարակի մեջտեղում կանգնեցված էր Լյուդովիկոս XV՝ ձիուն հեծած արձանը (քանդակագործներ՝ Բուշարդոն և Պիգալ)։
Հրապարակի ձախ կողմում վեր էին խոյանում ծովային նախարարության և Կրիյոն պալատի վեհաշուք շենքերը։ 1787-1790 թվականներին Սենայի վրա կառուցվում է Կոնկորդի կամուրջը, որը հակառակ ափին հենվում է Բուրբոնյան պալատին։


== Ֆրանսիական հեղափոխություն ==

Ֆրանսիական մեծ հեղափոխության ժամանակ թագավորի՝ հրապարակի կենտրոնում գտնվող արձանը փոխարինվեց հսկա գիլիոտինով։ Այստեղ ցնծացող ամբոխի աչքի առաջ գյխատվեցին [[Լյուդովիկոս XVI (Ֆրանսիայի թագավոր)|Լյուդովիկոս XI]-]ը և թագուհի Մարի Անտուանետը, ավելի ուշ՝ Դանտոնը և Ռոբեսպիերը։ Այդ շրջանում հրապարակը կոչվում էր Հեղափոխության հրապարակ։ Հրապարակն իր ներկայիս անունը ստացել է 1795 թվականին հեղափոխական ահաբեկումներն ավարտելու առթիվ հաշտության պատվին։


== Եգիպտական կոթող ==
1831 թվականին եգիպտական տիրակալ Մուհամմադ Ալի փաշան ֆրանսիական կառավարությանը նվիրեց Ռամզես II-ի կոթողը։ Այն Փարիզ է բերվել 1833 թվականի դեկտեմբերի 21-ին և Լուի Ֆիլիպ արքայի հրամանով 1836 թվականի հոկտեմբերի 25-ին դրվել է Կոնկորդի հրապարակի կենտրոնում։ Արձանի պատվանդանին քանդակվել են պատկերներ, որոնք ներկայացնում են 23 մետր բարձրություն և 250 տոննա քաշ ունեցող արձանի՝ Եգիպտոսից Ֆրանսիա բերվելը։ Նման կոթողներ տեղադրված են նաև Լոնդոնում և Նյու Յորքում։ Կոթողի ոսկեզօծ գագաթը հայտնվել է ավելի ուշ՝ 1998 թվականին։


== Առանձնահատկություններ ==
Հրապարակը արևմուտքից հարում է Ելիսեյան դաշտերին։
Արևելքից հրապարակը հարում է Թյուիլրի պալատի այգիներին։
Հյուսիսից երկու միանման քարաշեն շենքեր են (ծովային նախարարություն և Կրիյոն պալատ), որոնք բաժանված են Ռոյալ փողոցով. այն տանում է դեպի Մադլեն եկեղեցի։
Հրապարակի ութ անկյուններում Ֆրանսիայի ութ խոշորագույն քաղաքները խորհրդանշող քանդակներ են։
Ֆրանս-պրուսական պատերազմից հետո, երբ Էլզաս-Լոթարինգիան անցել է Գերմանիային, Ստրասբուրգը խորհրդանշող քանդակը տոների ժամանակ երիզվել է սգո սև ժապավենով և ծաղկեպսակներով։ Այս ավանդույթը պահպանվել է այնքան, մինչև Ֆրանսիան կրկին վերադարձրել է տարածքները Առաջին համաշխարհային պատերազմից հետո։


== Արվեստում ==
Էդգար Դեգան ունի «Կոնկորդի հրապարակ» վերնագրով նորարական կտավ, որը Բեռլինի գրավումից հետո բերվել է ԽՍՀՄ և այժմ պահվում է Էրմիտաժում։


== Ծանոթագրություններ ==


== Արտաքին հղումներ ==
Կոնկորդի հրապարակի լուսանկարներ Archived 2013-04-06 at the Wayback Machine.
Ալբունյոլ

Ալբունյոլ (իսպ.՝  Albuñol), քաղաք և մունիցիպալիտետ Իսպանիայում, մտնում է Գրանադա նահանգի, ինչպես նաև Անդալուսիա ինքնավար մարզի մեջ։ Մունիցիպալիտետը գտնվում է Տրոպիկալ շրջանում։ Տարածքը՝ 63 կմ²։ Բնակչությունը՝ 6704 մարդ (2010 թվականի տվյալներով ) ։ Պրովինցիայի ադմինիստրացիայից ունի 113 կմ հեռավորություն։


== Ժողովրդագրություն ==
Եգիպտական թանգարան (Միլան)

Անվան այլ կիրառումների համար տե՛ս՝ Եգիպտական թանգարան (այլ կիրառումներ)Եգիպտական թանգարան (իտալերեն՝ Museo Egizio di Milano), թանգարան Միլանի Սֆորցա ամրոցում։ 


== Նկարագրություն ==
Սֆորցան Միլանի հայտնի ճարտարապետական կառույցներից մեկն է։ Այստեղ տեղակայված են մի շարք թանգարաններ, այդ թվում Միլանի հնագիտական թանգարանի եգիպտական բաժինը, Հին արվեստի թանգարանը, Սֆորցա ամրոցի պատկերասրահը, Երաժշտական գործիքների թանգարանը։
Եգիպտական թանգարանն ունի յոթ բաժին`

Հին եգիպտական գրերի
Փարավոնների
Աստվածությունների և տոտալիտար աղանդների
Եգիպտացիների առօրյա կյանքի
Հուղարկավորության ծիսակարգի
Աքիլլե Վոլյանոյի կատարած պեղումների
Մումիաների, սարկոֆագների և հուղարկավորության դիմակներիՄումիաների, սարկոֆագների և հուղարկավորության դիմակների բաժնում են գտնվում հունա-հռոմեական ժամանակաշրջանի Թեբեից պեղված մումիաներ և հին եգիպտական սարկոֆագներ, հուղարկավորության ծիսակարգի բաժնում կան պապիրուսներ Մեռյալների գրքից։


== Պատկերասրահ ==

		
		
		
		
		


== Տես նաև ==
Սֆորցա ամրոց
Հին Եգիպտոս


== Գրականություն ==
Curto Silvio (1999)։ «I Musei Egizi "minori" in Italia» [The "lesser" Egyptian Museums in Italy]։ Aegyptus: rivista italiana di egittologia e di papirologia (Italian) 79: 33–37 


== Ծանոթագրություններ ==


== Արտաքին հղումներ ==
http://www.milanocastello.it/ing/visitaSotterraneoEgizia.html Archived 2012-07-02 at the Wayback Machine.
Le città d'arte:Milano, Guide brevi Skira, ed.2008, eutori vari
Milano e provincia, Touring Club Italiano ed.2003, autori vari
Սոլոմոն Աշ

Սոլոմոն Էլիոտ Աշ (անգլ.՝ Solomon Eliot Asch, սեպտեմբերի 14, 1907(1907-09-14), Վարշավա, Ռուսական կայսրություն - փետրվարի 20, 1996(1996-02-20), Haverford), լեհական ծագմամբ ամերիկացի հոգեբան, կոնֆորմիզմին նվիրված հայտնի գիտափորձերի հեղինակ։


== Կենսագրություն ==

Սոլոմոն Աշը ծնվել է Վարշավայում և 1920 թվականին արտագաղթել ԱՄՆ, որտեղ 1928 թվականին Նյու Յորքի քաղաքային քոլեջում ստացել է բակալավրի աստիճան։ Ստացել է Կոլումբիայի համալսարանի մագիստրոսի և դոկտորի աստիճան` Գեշտալտ հոգեբանության հիմնադիր Մաքս Վերտհայմերի ղեկավարությամբ։ Դասախոսական գործունեության մեծ մասն (19 տարի) անցկացրել է Սուորթմոր քոլեջում, Վոլֆգանգ Կյոլերի հետ նույն թիմում։
1943 թվականին Աշը փոխարինել է Մաքս Վերտհայմերին՝ Սոցիալական հետազոտությունների նոր դպրոցի հոգեբանության ամբիոնի վարիչի պաշտոնում։
Հերման Վիթքինի հետ համագործակցել է կոգնիտիվ ոճերի տեսության մշակման հարցում։
1951 թվականի մայիսի 14-ին Հարոլդ Գյուցքովի «Խմբեր, առաջնորդություն և մարդիկ» (անգլ.՝ Groups, Leadership and Men) հավաքածուի մեջ ընդգրկվել է Սոլոմոն Աշի կողմից գրված «Խմբակային ճնշումների ազդեցությունը դատողությունների այլակերպման և աղավաղման վրա» (անգլ.՝ Effects of Group Pressure on the Modification and Distortion of Judgments) գլուխը։ Այդ գիտափորձի համար սենյակ են հրավիրվում փորձին մասնակցող ութ հոգի։ Բոլոր մասնակիցները, բացի մեկից, դերասաններ էին և գիտափորձի դիտակետում մնացած մասնակցի արձագանքն էր առ դերասանների վարքը։ Դերասանները տեղյակ էին, թե որն է գիտափորձի նպատակը, բայց գիտափորձի արդյունքում դա որևէ կերպ չէր արտահայտվում։ Գիտափորձի ընթացքում ուսումնասիրվող ուսանողներին ցուցադրվում էր քարտ, որի վրա պատկերված էր ուղղահայաց գիծ։ Դրանից հետո ուսումնասիրվողին ցուցադրվում էր մեկ այլ քարտ, որի վրա պատկերված էին երեք ուղղահայաց գծեր, որոնցից մեկը հավասար էր առաջին քարտի գծին, մյուս երկուսը` դրանից արտահայտված կարճ և երկար էին։ Աշի գիտափորձի բոլոր մասնակիցները առաջին երկու հարցերին տալիս էին միանման և ճիշտ պատասխաններ։ Սակայն երրորդ փուլում դերասանները տալիս էին միանման և սխալ պատասխաններ, ինչից ուսումնասիրվողը շփոթվում էր։ Գիտափորձի արդյունքները ցույց են տվել, որ ուսումնասիրվողների 75 %-ը համաձայնվել է մեծամասնության արտահայտած սխալ կարծիքի հետ։
1966 թվականին Աշը հիմնել է Ռաթգերսի համալսարանի Կոգնիտիվ ուսումնասիրությունների ինստիտուտը։
Աշի աշակերտներից առավել հայտնի է Սթենլի Միլգրեմը, որը նրա ղեկավարությամբ Հարվարդի համալսարանում պաշտպանել է դոկտորական ատենախոսություն։ Նա նաև հայտնի է իր վարքաբանական գիտափորձով։


== Մրցանակներ ==
1941, 1943 - Գուգենհայմի կրթաթոշակ
1967 - Ամերիկյան հոգեբանական ասոցիացիայի մրցանակ` հոգեբանության մեջ գիտական նշանակալի ներդրման համար
1989 - Ուիլյամ Ջեյմսի կրթաթոշակ


== Տե՛ս նաև ==
Աշի գիտափորձ
Միլգրեմի գիտափորձ
Սթենլի Միլգրեմ


== Ծանոթագրություններ ==


== Արտաքին հղումներ ==
Solomon Asch: Forming Impressions of Personality Full text of the classic journal article that introduced the concept of central versus peripheral traits and the "halo effect".
Յանկա Կուպալայի անվան ազգային ակադեմիական թատրոն

Յանկա Կուպալայի անվան ազգային ակադեմիական թատրոն (բելառուս․՝ Нацыянальны акадэмічны тэатр імя Янкі Купалы), Բելառուսի հնագույն թատրոններից։


== Պատմություն ==
Բացվել է 1920 թվականի սեպտեմբերի 14-ին, տեղակայված է Մինսկի՝ Կառոլ Կոզլովսկու և Կոնստանտին ՈՒյեդենսկու նախագծով 1890 թվականին քաղաքացիների նվիրատվությամբ կառուցված գավառական թատրոնի շենքում։
1917 թվականին Մինսկի քաղաքային թատրոնի շենքում տեղի է ունեցել Արևմտյան ռազմական ճակատի երկրորդ համագումարը, 1919 թվականին՝ առաջին համաբելառուսական խորհրդի համագումարը։
1944 թվականին թատրոնը վերանվանվել է Բելառուս դասական գրող Յանկա Կուպալայի անունով։
Վերանորոգումից հետո վերաբացվել է 2013 թվականի մարտի 29-ին։


== Պատկերասրահ ==

		
		
		


== Արտաքին հղումներ ==
Сайт театра
Здание театра им. Янки Купалы Archived 2007-09-26 at the Wayback Machine.
Купаловский театр уйдет под землю на 18 метров
Կարմինյանո

Կարմինյանո  (իտալերեն՝ Carmignano), կոմունա Իտալիայում, գտնվում է Տոսկանա մարզում՝ Պրատո գավառում։
Բնակչությունը կազմում է 13 238 մարդ (2014 թվականի տվյալներով)։ Խտությունը՝ 343 մարդ/կմ²։ Տարածքը՝ 39 կմ²։ Էլեկտրոնային փոստ` 59015։ Հեռախոսային կոդ` 055։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։  055 875011
Էլեկտրոնային հասցե։ segreteria@comune.carmignano.po.it
Գլխավոր կայք։ http://www.comune.carmignano.po.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
ազգային ինստիտուտ (անգլ.)(չաշխատող հղում)
Կուկեպալա

Կուկեպալա (էստ․՝ Kukepala), գյուղ Էստոնիայի Հարյումաա նահանգի Կիուե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բոգոմոլովկա (գյուղ, Լոզովայայի շրջան)

Անվան այլ կիրառումների համար տե՛ս՝ Բոգոմոլովկա (այլ կիրառումներ)Բոգոմոլովկա (ուկրաիներեն՝ Богомолівка), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1881 թվականին։
2001 թվականի տվյալներով Բոգոմոլովկա գյուղում բնակվում էր 141 մարդ։ Բնակավայրը զբաղեցնում է 0,43 կմ² տարածք։ Բնակչության խտությունը կազմում էր 327,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղոթագրություն

Աղոթագրություն, միջնադարյան հայ մատենագրության տեսակ. սկիզբ է առել V դարից՝ հայ գրերի գյուտից անմիջապես հետո, խարսխվել քրիստոնեական վարդապետության և Սուրբ Գրքի վրա, կանոնացվել Հայ եկեղեցու կողմից։ Հայ աղոթագրությունը հիմնականում ամփոփված է զանազան աղոթագրքերի, Ժամագրքի, Պատարագամատույցի, Շարակնոցի, Մաշտոցի, Գանձարան-Տաղարանների մեջ։


== Զարգացումը ==

Այն զարգացրել են Սահակ Ա Պարթևը, Մեսրոպ Մաշտոցը, Գրիգոր Նարեկացին, Ներսես Շնորհալին, Հովհաննես Սարկավագը և ուրիշներ։ Աղոթագրությունը մեծարժեք նյութ է պարունակում հայ ժողովրդի պատմաքաղաքական անցյալի, ազատագրական ու հայրենասիրական ձգտումների, աշխարհընկալման, աստվածաբանական և փիլիսոփայական մտքի վերաբերյալ։ Որոշակի հետաքրքրություն է ներկայացնում նաև գեղարվեստական գրականության համար՝ իր կառուցվածքային և լեզվաոճական բազմազան առանձնահատկություններով։


== Թարգմանչական գործունեություն ==

5-րդ դարից մեծ թափ է ստացել նաև հայ թարգմանչական աղոթագրությունը։ Թարգմանվել են Ընդհանրական եկեղեցու Սուրբ հայրերի (Հովհան Ոսկեբերան, Բարսեղ Կեսարացի, Եփրեմ Ասորի և ուրիշներ) աղոթքներն ու աղոթագրքերը, որոնք նույնպես տեղ են գտել հայ ծիսական և աղոթքների ժողովածուներում։
Բերդյաշ (այլ կիրառումներ)

Բերդյաշ, կարող է վերաբերել՝

Բերդյաշ - գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բերդյաշ - գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Երեք կաբալյերոները

«Երեք կաբալյերոները» (անգլ.՝ «The Three Caballeros»), մուլտֆիլմ։ Ռեժիսոր՝ Նորման Ֆերգյուսոն։ Արտադրվել է ԱՄՆ-ում, 1944 թվականին։ Տևողությունը՝ 69 րոպե (չհաշված տիտրերը)։ Այն Ուոլթ Դիսնեյի նկարահանած 7-րդ լիամետրաժ մուլտֆիլմն էր։
Մուլտսերիալը արժանացել է «Օսկար»-ի, երաժշտական նվագակցման համար։ Պարային շարժումների նկարահանման ժամանակ օգտագործել են անիմացիայի տեխնիկան, որտեղ միավորվեցին և՛ անիմացիոն հերոսները, և՛ կենդանի դերասանները։ 1940 թվականներին այն Դիսնեյի երկրորդ «փաթեթավորված» մուլտֆիլմն էր։ ԽՍՀՄ-ում նույնպես թողարկվել է մուլտֆիլմը, որի թարգմանությունը կատարել էր Ալեքսեյ Միխալյովը։


== Սյուժե ==
Մուլտսերիալը Դոնալդ Դաքի Լատինական Ամերիկայում ճանապարհորդությունների մասին է։ Նրա էքսկուրսավարներն էին Հոզե Կարիոկա (José Carioca) թութակը և Պատչինո (Panchito) աքլորը։


== Մրցանակներ ==


== Թողարկում ==
1982 (Betamax և VHS — Walt Disney Home Entertainment)
1994 հոկտեմբերի 28 (VHS և Laserdisc — Masterpiece Collection)
2000 մայիսի 2 (VHS և DVD — Gold Classic Collection, Disney DVD)
2000-ականներ (DVD), Ռուսաստանում
2005 դեկտեմբերի 15 (DVD), Ռուսաստանում
2000-ականներ (DVD — Մյուզիք-Թրենդ), Ռուսաստանում
2000-ականներ (DVD — Սինեմա Թրենդ), Ռուսաստանում
2008 թ. ապրիլի 29 (DVD — Classic Caballeros Collection)
2000-ականներ (DVD — Գլոբալ Վիդեո), Ռուսաստանում


== Ծանոթագրություններ ==
Նովոսալսկի (Դուբովսկի շրջան)

Նովոսալսկի (ռուս.՝ Новосальский), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Անդրեևսկի գյուղական համայնքի կազմի մեջ։
Տաուբերի Ռոտենբուրգ

Տաուբերի Ռոտենբուրգ (գերմ.՝ Rothenburg ob der Tauber), քաղաք Գերմանիայի Բավարիա երկրամասում։
Մտնում է Անսբախի վարչական շրջանի կազմի մեջ։ Բնակչությունը 11 025 մարդ է (ըստ 2010 թվականի դեկտեմբերի 31-ի)։ Տարածքը 41,45 կմ² է։ Պաշտոնական կոդ՝ 09 5 71 193։
Քաղաքը ստորաբաժանվում է 38 քաղաքային համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Մյոբիուսի թերթ

Մյոբիուսի թերթ, մակերևույթ, որը ստացվում է ABB՝ A՝ ուղղանկյան AB և A՝ B՝ հակադիր կողմերը իրար այնպես կպցնելուց, որ A-ն համընկնի B՝ -ի, A՝ -ը՝ В-ի հետ։ Մյոբիուսի թերթը այսպես կոչված միակողմանի մակերևույթ է, եթե շարժվենք Մյոբիուսի թերթի վրայով (առանց հատելու եզրագիծը) և վերադառնանք նույն կետը, ապա ի տարբերություն երկկողմանի մակերևույթների (գունդ, գլան), կգտնվենք սկզբնական դիրքի նկատմամբ շրջված վիճակում։ Եթե Մյոբիուսի թերթը կտրենք նրա միջին գծով, ապա այն ոչ թե կբաժանվի երկու անջատ մասերի, այլ կդառնա երկու անգամ ծռված գլանային օղակ։
(1455) Միտչելլա

(1455) Միտչելլա (անգլ.՝ Mitchella), աստերոիդ աստերոիդների հիմնական գոտում։ Հայտնաբերվել է 1937 թվականի հունիսի 5-ին Ալֆրեդ Բորմանի կողմից Հայդելբերգում։
Միջին հեռավորությունը Արեգակից կազմում է 2,246799 ա. մ., առավելագույնը մոտենում է 1,966 ա. մ. հեռավորության վրա և հեռանում 2,5276 ա. մ.։ Արեգակի շուրջ մեկ ամբողջական պտույտ է կատարում 1230,11 երկրային օրվա ընթացքում, իր ուղեծրով շարժվելով միջինում 0,292656 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1455) Միտչելլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հիմքերի աղյուսակ

Այս հոդվածը թվային համակարգերի հիմքերի մասին է։
Այս հիմքերի աղյուսակում տեղ են գտել 1-100 թվերի 2-20 հիմքերի արժեքները։


== Տես նաև ==
Թվային համակարգ


== Արտաքին հղումներ ==
Առաջին 1000 բնական թվերն հետևյալ հիմքերով՝ 2,3,4,5,6,7,8,9, 11,12,13,14,15,
16,17,18,
19,20- Hamid N. Yeganeh (անգլ.)
The King's Man

The King's Man, սպասվող բրիտանա-ամերիկյան կատակերգական մարտաֆիլմ, ռեժիսոր Մեթյու Վոնի կողմից։ Ֆիլմը համարվում է «Քինգսման» ֆիլմաշարի փրիքվելը։ Ֆիլմը թողարկվելու է 2021 թվականի փետրվարի 12-ին։


== Սյուժե ==
Ֆիլմի գործողությունները տեղի են ունենում Առաջին աշխարհամարտի ժամանակ։ Պատմության չարագույն բռնապետները և քրեական հեղինակությունները հավաքվել են, որպեսզի պատերազմ հայտարարեն և միլիոնավոր մարդկանց սպանեն։ Միայն մեկ հոգի և նրա ղեկավարը կարող են նրանց կանգնեցնել։


== Դերերում ==


== Արտադրություն ==
«Kingsman» ֆիլմի երրորդ մասի վրա աշխատելու ընթացքում, 2018 թվականի հունիսին Մեթյու Վոնը հայտարարեց, որ մշակում է «Kingsman: The Great Game» անվամբ փրիքվելը, նշելով, որ սյուժեն տեղի է ունենում 1900-ականների սկզբին և ներկայացնելու է լրտեսական գործակալության ձևավորումը, և որ նախագիծը նկարահանվելու է «Kingsman 3» ֆիլմի հետ զուգահեռ։ 2018 թվականի սեպտեմբերին հայտարարվել է, որ Ռեյֆ Ֆայնսը և Հարրիս Դիքինսոնը փիքվելում գլխավոր դերերն են խաղալու։ 2018 թվականի նոյեմբերին պարզվեց, որ Դանիել Բրյուսը, Չարլզ Դենսը, Ռիս Իֆանսը և Մեթյու Գուդը միացել են ֆիլմի դերասանակն կազմին։
2019 թվականի փետրվարին հաղորդվեց, որ Աարոն Թեյլոր-Ջոնսոնը, Ջեմմա Արթերթոնը, Թոմ Հոլանդերը, Ջիմոն Հոնսուն, Էլիսոն Սթեդմանը, Սթենլի Տուչին, Ռոբերտ Արամայոն և Նիլ Ջեքսոնը ֆիլմի նկարահանումների ընթացքում, որը սկսվել է ԱՄՆ-ում, միացել են դերասանական կազմին։ 2019 թվականի ապրիլին հայտարարվել է, որ Ալեքսանդրա Մարիա Լարան միացել է ֆիլմի նկարահանումներին։ 2019 թվականի մայիսին Ջոել Բասմանը միացել է ֆիլմի դերասանական կազմին։ 2019 թվականի հունիսին «20th Century Fox»-ը հայտարարել է ֆիլմի նոր անվան (The King’s Man) և թողարկման նոր ամսաթվի մասին՝ առանց դերասանական կազմի և ավելացնելով Walt Disney Pictures-ը՝ որպես համատեղ արտադրող ընկերություն։


=== Ֆիլմի նկարահանումներ ===
2019 թվականի ապրիլին որոշ տեսարաններ նկարահանվել են Թուրինում և Վենարիա Ռեալեում (Իտալիա), որոնք ձևավորվել են Հարավսլավիայի տեսքով։


== Մարքեթինգ ==
«The King's Man» ֆիլմի առաջին թիզեր թրեյլերը թողարկվել է 2019 թվականի հուլիսի 15-ին։


== Թողարկում ==
Ավելի վաղ ֆիլմը պետք է թողարկվեր 2019 թվականի նոյեմբերի 15-ին, այնուհետև թողարկումը հետաձգվել է մինչև 2020 թվականի փետրվարի 14-ը, սակայն, 2019 թվականի նոյեմբերին, ֆիլմի թողարկումը կրկին հետաձգվել է՝ մինչև 2020 թվականի սեպտեմբերի 28-ը։


== Ծանոթագրություններ ==


== Արտաքին հղումներ ==
Ալ-Միննիա

Ալ-Միննիա (արաբ․՝ المنية‎‎‎‎‎‎), քաղաք Լիբանանի հյուսիս-արևմուտքում, Հյուսիսային մարզում։ Հանդիսանում է Դանիեի շրջանի վարչկենտրոնը։


== Բնակչություն ==
Նաբի-Յուխիեա բնակավայրի հետ միասին ներկայացնում է շրջան, որի տարածքը կազմում է 13,46 կմ, բնակչությունը՝ 20 680 (2008 թվականի տվյալներով)։ Բնակչությունը խոսում է ֆրանսերենով և արաբերենով։


== Աշխարհագրություն ==
Քաղաքը գտնվում է մարզի արևմտյան մասում, Միջերկրական ծովի ափին մոտ, Տրիպոլիից մոտավորապես 5 կմ հյուսիս-արևելք, իսկ մայրաքաղաք Բեյրութից 96 կմ հյուսիս-արևելք։ Բարձրությունը ծովի մակարդակից կազմում է 20 մ։


== Տրանսպորտ ==
Մոտակա օդանավակայնը տեղակայված է Տրիպոլիում։ Այդտեղ գտնվում է Միջերկրական ծովափով անցնող երկաթուղու հերթական կայարանը։


== Ծանոթագրություններ ==
Չեռետո Կաստելլո

Չեռետո Կաստելլո (իտալերեն՝ Cerreto Castello), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 676 մարդ (2008)։ Բնակչության խտությունը՝ 334 մարդ/կմ²։ Տարածքը կազմում է 2 կմ²։ Փոստային ինդեքս՝ 13060։ Հեռախոսային կոդ՝ 015։
Բնակավայրի հովանավորն է՝ սուրբ Ֆոման։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտաուտ
Վիճակագրության ազգային ինստիտաուտ Archived 2009-12-07 at the Wayback Machine.
Բեյլիկ-Յուվա

Բեյլիկ-Յուվա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ջրարջեր

Անվան այլ կիրառումների համար տե՛ս՝ Ջրարջ (այլ կիրառումներ)
Ջրարջ, լուղարջ, (լատ.՝ Procyon), կաթնասուն, գիշատիչների ենթակարգի, ջրարջերի ընտանիքի մեջ դասվող ցեղ։ Բնակվում են Ամերիկայում։ Եվրասիայի տարածքում, հաճախ՝ Ռուսաստանում, հանդիպում է միայն մեկ տեսակ՝ Procyon lotor:


== Նկարագիր ==
Ջրարջերն անսովոր կենդանիներ են. իրենց բթամատի օգնությամբ կարողանում են բացել տարբեր փակ առարկաներ, ինչպես օրինակ՝ աղբամանը, դուռը։
Նրանք ամենակեր են։ Համարվում են խելացի և վնասակար կենդանի։ Իրենց խելացիության և ճարպկության շնորհիվ կարողանում են ապրել տարբեր միջավայրերում։
Նրանց ոտնաթաթերը նման են մարդկանց և արջերի ոտքերին։ Երբեմն համարվում են վնասատու և անախորժություններ առաջացնող կենդանիներ։ Նրանք հեշտ հարմարվում են քաղաքային միջավայրին, որտեղ կան բավարար սննդի աղբյուրներ, օրինակ աղբամանները։
Թեև նրանց մարմնի չափերը տարբեր տեսակների մոտ տարբեր է, միջինում նրանց մարմնի երկարությունը կազմում է 20-40 դյույմ (51-102 սմ)՝ այդ թվում նաև պոչը, և կշռում է 4.5-15.9 կգ։ Նրանց պոչի երկարությունը տատանվում է 51–102 սմ-ի սահմաններում։ Արուներն ավելի մեծ են, քան էգերը։


== Տեսակներ ==
Ջրարջերի ցեղը (Procyon) բաժանված է 3—4 տեսակների։

Procyon lotor — 22 ենթատեսակ, այդ թվում՝
Բարբադոսյան ջրարջ (Procyon lotor gloveralleni)
Procyon lotor insularis
Բահամյան ջրարջ (Procyon lotor maynardi)
Procyon cancrivorus
Procyon pygmaeus
Գվադելուպյան ջրարջ (Procyon minor)


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Ովքեր են ջրարջերը(չաշխատող հղում)
Ջրարջեր Archived 2010-07-03 at the Wayback Machine.
Raccoon
Ամաղու ձորահովիտ

Ամաղու ձորահովիտ, ձորահովիտ Հայկական լեռնաշխարհում, Արաքսի ավազանի Արփա գետի ձախակողմյան օժանդակ Գնիշիկի ավազանում։ Բավական խորն է և բուսականությամբ աղքատ։ Միայն ստորին հատվածը՝ Նորավանքի շրջակայքը, կանաչապատ է, որտեղ աճում է խաղող, ընկուզենի, բալենի ու այլ պտղատու ծառատեսակներ։ Միջին դարերում այստեղ է գտնվել Հրաշկաբերդ բերդը և Ամաղու գյուղը։


== Ծանոթագրություններ ==
Սեմեր

Սեմեր, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ադամ-Ֆաքսի

Ադամ-Ֆաքսի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մ.թ.ա. 483


== Դեպքեր ==


== Ծնունդներ ==


== Մահեր ==
Գալոյ Պուճախ

Գալոյ Պուճախ, լեռնագագաթ Փոքր Կովկաս լեռնահամակարգում, Փամբակի լեռնաշղթայի հյուսիսային ճյուղերից մեկում, Հայաստանի Սպիտակի շրջանի Կաթնաջուր գյուղից արևմուտք։ Բարձրությունը 2166 մետր։


== Ծանոթագրություններ ==
Շելկոպլյասի (գյուղ, Դերգաչևի շրջան)

Անվան այլ կիրառումների համար տե՛ս՝ ՇելկոպլյասիՇելկոպլյասի (ուկրաիներեն՝ Шовкопляси), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1680 թվականին։
2001 թվականի տվյալներով Շելկոպլյասի գյուղում բնակվում էր 192 մարդ։ Բնակավայրը զբաղեցնում է 0,695 կմ² տարածք։ Բնակչության խտությունը կազմում էր 276,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հորյու ձի

Հորյու ձի (ճապ.՝ 法隆寺), բուդդայական տաճար Ճապոնիայի Նարա պրեֆեկտուրայի Իկարուգա քաղաքում։
Տաճարի ամբողջական անվանումը Հորյու Գակումոն-ձի (ճապ.՝ 法隆学問寺) է, այսինքն բարգավաճող դհարմայի ուսումնասիրման տաճար։ Այն օգտագործվել է ոչ միայն որպես սեմինարիա, այլ նաև որպես վանք։ Տաճարը համարվում է աշխարհի հնագույն փայտե կառույցը։ Հորյու ձին հոսսո դպրոցի սակավաթիվ տաճարներից (որը համապատասխանում է հնդկական փիլիսոփայական յոգաչարա դպրոցին, դպրոցի հիմնադիրը Դոսյոն է), ինչպես նաև հարավի յոթ խոշորագույն տաճարներից մեկն է։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Հորյու ձի տաճարի գլխավոր էջ
Հորյու ձի՝ Հնագույն պատմության հանրագիտարան
Ասիական պատմական ճարտարապետություն․ Հորյու ձի
Japan Mint․ Հորյու ձի տաճարի արծաթե մեդալիոն
Հորյու ձիի և մոտակայքում գտնվող Ծյուգուձի տաճարների լուսանկարներ
Աշխարհագրական տվյալներ կապված Հորյու ձի տաճարի հետ OpenStreetMap-ում
Մոկրայա Նիվա

Մոկրայա Նիվա (ռուս.՝ Мокрая Нива), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազարիա Սասնեցի

Ազարիա Սասնեցի (Հլու, անհայտ, Սանասունք, Աղձնիք - 1628, Միջերկրական ծով), հայ տաղասաց, աստղագետ, տոմարագետ։
Ջալալիների արշավանքների ժամանակ գերվել է, ազատվելուց հետո շրջել Փոքր Ասիայում, Իտալիայում, եղել է Կ. Պոլսում։


== Աշխատություններ ==
Ազարիա Սասնեցին առավել հայտնի է աստղագիտական և տոմարագիտական աշխատություններով («Յաղագս գիտութեան Երկնից բարձրութեան և եւթն պարունակացն», «Ցաղագս գիտութեան Արեգական թաւալմանց»)։ Ունի պատմագիտկան աշխատություններ և թարգմանություններ իտալերենից։
«Ողբ ի վերայ հարուածոց Արևելյան գաւառացն և աշխարհին Հայոց ի ձեռաց Ճելալեանց» երկում մանրամասն նկարագրել է Զալալիների զորագլուխ Կարա–Յազիճիի արշավանքները, Արևմտյան Հայաստանի գավառների, Սեբաստիայի ասպատակությունն ու ավերումը։ Երկը չունի միջնադարյան դասական ողբերի պերճությունն ու քնարականությունը, բայց գրական հուշարձան է ու պատմական արժեքավոր աղբյուր, ուր դեպքերը նկարագրված են բանավոր վիպերգերին հատուկ հնարանքների, ժողովրդական բառ ու բանի օգտագործմամբ։


== Գրականություն ==
Ակինյան Ն., Ազարիա վրդ. Սասնեցի, աստղագէտ, տոմարագէտ և տաղաչափ, ՀԱ, 1936 համար 7-9։


== Ծանոթագրություններ ==
Վան Գոգի տուն-թանգարան (Դրենթե)

Վան Գոգի տուն-թանգարան (Դրենթե) (նիդերլանդերեն՝ Van Gogh Huis (Drenthe), մշակույթի օջախ Նիդերլանդների Դրենթե մարզի Նյու Ամստերդամ քաղաքում՝ նվիրված նշանավոր պոստիմպրեսիոնիստ/էքսպրեսիոնիստ  նկարիչ Վինսենթ վան Գոգին, ով 1883 թվականին երկու ամիս ապրել է այն տանը, որը հետագայում վեր է ածվել թանգարանի։


== Պատմություն ==


=== Վան Գոգը Դրենթեում ===
Վինսենտ վան Գոգը 1883 թվականին աշնան երեք ամիսներին ապրել է Դրենթեում։ Սեպտեմբերի 11-ին Հաագայից գնացքով եկել է Հոխեվեյն, որտեղ երկու շաբաթով կանգ է առել հյուրատանը։ Այնուհետև ջրանցքով, մակույկ նստած, հասել է Նյու Ամստերդամ, հոկտեմբերի 2-ից սենյակ վարձել տներից մեկում, ուսումնասիրել շրջական, նկարներ արել, նամակներ գրել Փարիզում ապրող եղբորը՝ արվեստի գործերի առևտրով զբաղվող Թեոյին։ Դեկտեմբերի 4-ին մեկնել է Հոխեվեյն, այնտեղից էլ՝ Նինեն, որտեղ իր հայրական տունն էր։


=== Տունը ===

Այն տունը, որտեղ Նյու Ամստերդամում երկու ամիս ապրել է Վան Գոգը, 1870 թվականին կառուցված շինություն է և ժամանակի ընթացքում շատ տերեր է փոխել։
1997 թվականին Stichting Van Gogh & Drenthe-ն (Van Gogh & Drenthe հիմնադրամը) ձեռնամուխ է եղել այդ շենքի վերակառուցմանը, և 2003 թվականի մարտ ամսին տուն-թանգարանը բացել է իր դռները այցելուների առջև։ Վան Գոգի զբաղեցրած սենյակը կահավորված է 19-րդ դարավերջի կահույքով, դրված են նկարչի նկարակալը, վրձիններ, ներկեր, մի խոսքով՝ այնպիսի տեսք է տրվել բնակարանին, ինչպիսին պետք է որ ունենար Վան Գոգի իջևանելու ժամանակ։


== Տես նաև ==
Վինսենթ վան Գոգ


== Ծանոթագրություններ ==


== Արտաքին հղումներ ==
Վան Գոգի տուն-թանգարանի պաշտոնական կայքէջը
Բանիլով

Բանիլով (ուկրաիներեն՝ Банилів), գյուղ Ուկրաինայի Չեռնովցիի մարզի Վիժնիցայի շրջանում։
2001 թվականի տվյալներով Բանիլով գյուղում բնակվում էր 3 897 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաստելյոն դե լա Պլանա

Կաստելյոն դե լա Պլանա (իսպ.՝ Castellón de la Plana, կատ.՝ Castelló de la Plana)՝ մունիցիպալիտետ և քաղաք Իսպանիայում։ Մտնում է Վալենսիա պրովինցիայի մեջ՝ Կաստելիոն ինքնավար համայնքում։ Նրա տարածքը գրավում է 108,78 կմ², իսկ բնակչությունը կազմում է 180 005 մարդ 2009 թվականի մարդահամարի տվյալների համաձայն։ 2006 թվականին բնակչությունը կազմել է 172,1 հազար մարդ։
Գտնվում է Միջերկրական ծովի ափին, վարչական կենտրոնից գտնվում է 72 կմ հեռավորության վրա։


== Պատկերասրահ ==

		


== Ծանոթագրություններ ==


== Արտաքին հղում ==
Պաշտոնական կայք Archived 2012-07-12 at the Wayback Machine.
Web de Turismo de Castellón realizada por la Agencia Valenciana de Turisme
Federación Valenciana de Municipios y Provincias — Guía Turística
web No Oficial sobre Castellón
Էրդվեգ

Էրդվեգ (գերմ.՝ Erdweg), կոմունա Գերմանիայում, Բավարիա երկրամասում։
Գտնվում է Վերին Բավարիա վարչական շրջանի ենթակայության ներքո։ Մտնում է Դախաու շրջանի կազմի մեջ։ Բնակչությունը 5595 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 36,03 կմ² տարածք։ Պաշտոնական կոդը՝ 09 1 74 118։
Կոմունան ստորաբաժանվում է 18 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք
Աստե (այլ կիրառումներ)

Աստե անունը կամ տերմինը կարող է վերաբերել հետևյալ հոդվածներին․

Աստե - գյուղ Էստոնիայի Կաառմա շրջանի կազմում։
Աստե - գյուղական ավան Էստոնիայի Կաառմա շրջանի կազմում։
Կուրտ Հոֆման

Կուրտ Հոֆման (նոյեմբերի 12, 1910(1910-11-12)[…], Ֆրայբուրգ իմ Բրայսգաու, Բադեն-Վյուրթեմբերգ - հունիսի 25, 2001(2001-06-25)[…], Մյունխեն, Գերմանիա), գերմանացի կինոռեժիսոր։


== Գործունեություն ==
1950-1960-ական թվականներին ստեղծել է երգիծական երաժշտական ֆիլմեր՝ «Մենք հրաշամանուկներ ենք» (1958), «Ուրվականները Շպեսարտ դղյակում» (1961)։ Այլ ֆիլմերից են՝ «Սիրո շեփորներ» (1951), «Տունը Կարպֆենհասեի վրա» (1964), «Վաղը ժամը յոթին աշխարհը դեռևս կարգին կլինի» (1968)։ Լավագույն էկրանավորումներից են՝ «Ավանտյուրիստ Ֆելիքս Կրուլի խոստովանությունը» (1957, ըստ Մաննի), «Պարոն Միսիսիպիի ամուսնությունը» (1960, )։ Արժանացել է Լյուբիչի անվան մրցանակի (1958)։


== Ծանոթագրություններ ==
Էամեցա (գյուղ, Սաուգա շրջան)

Անվան այլ կիրառումների համար տե՛ս՝ ԷամեցաԷամեցա (էստ․՝ Eametsa), գյուղ Էստոնիայի Պյարնումաա նահանգի Սաուգա շրջանում։
2011 թվականի տվյալներով գյուղում բնակվում էր 453 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կոսկովսկայա Գորկա

Կոսկովսկայա Գորկա (ռուս.՝ Косковская горка), գյուղ Ռուսաստանի Տվերի մարզի Ռամեշկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աճի վիտամիններ

Աճի վիտամիններ»- սովետական կարճամետրաժ նկարած մուլտֆիլմ։ Այս մուլտֆիլմը 1980-ական թվականների «Սովետական մուլտֆիլմ»-ներից ամենավառ մուլտֆիլմն է։ Նկարահանվել է Օլեգ Գրիգորևայի բանաստեղծությունների հիման վրա։


== Սյուժե ==
Դպրոցի ուսուցչուհին հանձնարարեց գիտական փորձարկում՝ տարբեր վանդակների մեջ դրել է երկու առնետ, մեկին սկսել է տալ աճի վիտամինի առկայությունը պարունակող գազար, իսկ մյուսին ոչնչով չկերակրեց։ Որոշ ժամանակ անցավ, իսկ առնետը, որին ոչինչ չտվեցին չաղացավ։ Պարզվեց, որ մի դպրոցական տղա խղճալով առնետին կերակրել է նրան։


== Նկարահանող խումբ ==


== DVD-ի վրա վերահրատարակություն ==
Մուլտֆիլմը բազմիցս վերահրատարակվել է DVD-ի վրա մուլտֆիլմերի ժողովածուներում։

«Ուրախ դասեր»
«Սովոտական մուլտֆիմեր»
«Ումից օրինակ վերցնել»(1979)
«Որն է լավը և որը վատը»(1969)
«Կոլյա, Օլյա և Արքիմեդ»(1972)
«Աճի վիտամին»(1988)
«Կարելի է և չի կարելի»(1964)
«Ինչպես դառնալ մեծ»(1967):


== Ծանոթագրություններ ==


== Արտաքին հղումներ ==
«Витамин роста» на megogo.net
Советский экран (Союз работников кинематографии СССР, 1989)
Огонёк (Издательство «Правда», 1997)
Искусство кино (Изд. Союза работников кинематографии СССР, 1991)
Բադալյան

Բադալյան, հայկական ազգանուն։


== Ազգանունը կրողներ ==
Ալեքսանդր Արշակի Բադալյան (1912-?), լրագրող։
Աստղիկ Լազարի Բադալյան (1896-1977), հայ համաճարակաբան։
Արամ Բադալյան (ծնվ. 1958), Հայաստանի պետական և քաղաքական գործիչ։
Արաքս Բադալյան (20-րդ դար), թղթակից։
Արշակ Գրիգորի Բադալյան (1912-1983), հայ մանկավարժ, Հայրենական մեծ պատերազմի մասնակից։
Արտեմ Եղիշեի Բադալյան (1913-1941), թղթակից։
Արտյոմ Արշակի Բադալյան (ծնվ. 1961), հայ օդաչու-բորտմեխանիկ։
Գառնիկ Ժորայի Բադալյան (ծնվ. 1950), Հայաստանի պետական և քաղաքական գործիչ։
Գեղամ Բադալյան (ծնվ. 1960), քարտեզագիր, պատմաբան։
Գրիգոր Բադալյան
Գրիգոր Բաբայի Բադալյան (1922-1993), հայ քանդակագործ։
Գրիգոր Խաչատուրի Բադալյան (ծնվ. 1955), հայ ուռուցքաբան։
Գուրգեն Հովհաննեսի Բադալյան (1923-1990), հայ բժիշկ, թերապևտ։
Երանուհի Բադալյան (1905-?), երգչուհի։
Լևոն Հովհաննեսի Բադալյան (1929-1994), հայ խորհրդային բժիշկ, նյարդախտաբան։
Լյուդվիգ Անդրեասի Բադալյան (1910-1983), հայ բժիշկ, Հայրենական մեծ պատերազմի մասնակից։
Խանիկ Բադալյան (20-րդ դար), լրագրող։
Խաչիկ Արմենակի Բադալյան (ծնվ. 1940), հայ դերասան։
Նիկողայոս Բադալյան (19-րդ դար-20-րդ դար), մտավորական։
Հայկ Վաղարշակի Բադալյան (1915-2004), հայ խորհրդային մաթեմատիկոս։
Հարություն Սարիբեկի Բադալյան (ծնվ. 1996), ԼՂՀ ՊԲ զինծառայող, Քառօրյա պատերազմի մասնակից։
Հովհաննես Բադալյան
Հովհաննես Համբարձումի Բադալյան (1924-2001), հայ երգիչ (տենոր)։
Հովհաննես Բադալյան (19-20-րդ դարեր), թղթակից։
Հրաչյա Վարազդատի Բադալյան (ծնվ. 1958), հայ իրավաբան։
Մանվել Էդիկի Բադալյան (ծնվ. 1961), ՀՀ պետական գործիչ։
Մարտիրոս Խաչատուրի Բադալյան (ծնվ. 1952), հայ գեղանկարիչ։
Շավարշ Հովակիմի Բադալյան (1932), հայ խորհրդային քիմիկոս։
Ռաֆիկ Անուշավանի Բադալյան (ծնվ. 1943), նկարիչ, քանդակագործ, ֆիզիկոս։
Ռուբեն Բադալյան
Ռուբեն Արտաշեսի Բադալյան (1923-2005), ճարտարագետ, ճարտարապետ։
Ռուբեն Գասպարի Բադալյան (1895-195?), մանկավարժ։
Սերգեյ Գրիգորի Բադալյան (1947-1999), ՀԽՍՀ և Հայաստանի կուսակցական, պետական գործիչ։
Սմբատ Աղալոյի Բադալյան (1907-1986), հայ տնտեսագետ։
Սուրեն Արտաշեսի Բադալյան (1923-2005), ճարտարապետ, ճարտարագետ։
Վազգեն Արշակի Բադալյան (ծնվ. 1954), բռնցքամարտի հայ մարզիչ, ոստիկանության գնդապետ, նկարիչ։
Վահե Ռոմիկի Բադալյան (ծնվ. 1970), հայ գործարար, բարերար։
Վիգեն Ռոմիկի Բադալյան (ծնվ. 1975), հայ գործարար, բարերար։
Վլադիմիր Բադալյան
Վլադիմիր Գրիգորի Բադալյան (1920-), հայ բժիշկ, Հայրենական մեծ պատերազմի մասնակից։
Վլադիմիր Մերուժանի Բադալյան (ծնվ. 1958), Հայաստանի պետական և քաղաքական գործիչ, հայ դիվանագետ։


== Տես նաև ==
Բեդելյան


== Ծանոթագրություններ ==
Ռոյալ Ֆրոստ

Ռոյալ Հարվուդ Ֆրոստ (անգլ.՝ Royal Harwood Frost, 25 փետրվարի, 1879, Սալեմ, Մասաչուսետս, ԱՄՆ - 11 մայիսի, 1950, Շիվերպորտ, Լուիզիանա, ԱՄՆ), ամերիկացի աստղագետ, աշխատել է Հարվարդի համալսարանում։
1896 թվականից 1908 թվականները Ֆրոստն աշխատել է որպես աստղագիտական ասիստենտ Հարվարդի համալսարանում, Էդվարդ Պիկերինգի տնօրինության ժամանակում։ 1902 թվականից 1905 թվականները նա աշխատել է Արեկիպա աստղագիտական կայանում Պերուում 24 դյույմանոց Բրյուսի լուսանկարչական ռեֆրակտորի վրա։ Ֆրոստը հայտնաբերել է 454 նոր աստղագիտական մարմիններ։
Երբ 1926 թվականին Բրյուսի աստղադիտակը տեղափոխվում էր Բոյդենի աստղադիտարան Հարավային Աֆրիկայում, Հարվարդը նրան առաջարկեց այնտեղ աշխատանք, սակայն Ֆրոստը հրաժարվեց և դրա փոխարեն մնալով Պերուում կազմակերպեց կաթնարտադրության ֆերմա Տինգոում։
Հետագայում նա վերադարձավ Ֆորտ-Ուերտ (Տեխաս), և այստեղ աշխատանքի անցավ նավթահանությամբ զբաղվող կազմակերպությունում որպես հաշվապահ։ Դրանից հետո տեղափոխվեց ապրելու Շրիվպորտ, Լուիզիանա նահանգ, որտեղ էլ նա հուղարկավորված է տեղի գերեզմանոցներից մեկում։


== Արտաքին հղումներ ==
Biography (գերմ.)
Genealogy Archived 2007-09-28 at the Wayback Machine. (անգլ.)
Դանլի

Դանլի, (իսպ.՝ Danlí), քաղաք և վարչական շրջան Հոնդուրասայում, Էլ Պարայիսո վարչության մեջ։


== Աշխարհագրական տարածք ==
Տեղակայված է վարչության կենտրոնում, Տեգուսիգալպա քաղաքից 92 կմ հարավ-արևելք։ Ծովի մակարդակից ունի 814 մետր բարձրություն։  Հաշվի առնելով ծովի մակարդակից ունեցած բարձրությունը՝ կլիման բնութագրվում է թույլ, չնայած նրան, որ գտնվում է արևադարձային կլիմայական գոտում։


== Բնակչություն ==
2013 թվականի մարդահամարի տվյալներով՝ բնակչությունը կազմում է 62 597 մարդ։
Քաղաքի բնակչության թվաքանակի դինամիկան ըստ տարիների.


== Տնտեսություն ==
Տնտեսությունը հիմնականում զարգացած է գյուղատնտեսության շնորհիվ,  քանի որ այստեղ կան բերրի հովիտներ, որտեղ աճում է հիմնականում հացահատիկ և բանջարեղեն։ Բացի այդ անասնապբցահությունը, առևտուրը և զբոսաշրջությունը դանլիդցիների եկամտի աղբյուր են։


== Այլ ==
Բացի այդ, այստեղ է գտնվում Centro Penal de Danlí տխրահռչակ բանտը, որտեղ բանտարկյալներին թույլատրվում է կիրառել իրենց սեփական կանոնները։
2017 թվականից քաղաքը Դանլիի կաթոլիկ թեմի եպիսկոպոսական աթոռանիստն  է, որը գտնվում է Տեգուսիգալպայի եկեղեցական մետրոպոլիայի նահանգում։


== Ծանոթագրություններ ==
Լի Բրեքեթ

Լի Դուգլաս Բրեքեթ (անգլ.՝ Leigh Douglass Brackett դեկտեմբերի 7, 1915(1915-12-07)[…], Լոս Անջելես, Կալիֆոռնիա - մարտի 18, 1978(1978-03-18) կամ մարտի 17, 1978(1978-03-17), Լանքասթեր, Կալիֆոռնիա), ամերիկացի գրող և սցենարիստ, Էդմոնդ Համիլթոնի կինը։


== Կենսագրություն ==
Ծնվել է հաշվապահ և սկսնակ գրող Ուիլյամ Ֆրանկլին Բրեքեթի ընտանիքում։ 1918 թվականին հայրը մահացել է իսպանական գրիպից, ինչից հետո Լին մոր՝ Մարգարետ Դուգլաս Բրեքեթի հետ, բնակություն է հաստատել Սանտա Մոնիկայում՝ մայրական կողմից պապիկի և տատիկի մոտ։
Առաջին ստեղծագործությունը՝ «Մարսյան գլադիատոր» պատմվածքը, տպագրվել է 1940 թվականին «Astounding Science Fiction» ամսագրում։ Նրան առավել մեծ ճանաչում են բերել 1945 թվականին լույս տեսած պատմվածքները, որոնց գլխավոր հերոսը Էրիկ Ջոն Սթարքն էր։ 
Բրեքեթը նաև սցենարներ է գրել հետևյալ ֆիլմերի համար․ «Խորը երազ» (1946), (համահեղինակել է Ուիլյամ Ֆոլքների հետ), «Ռիո Բրավո» (1959), «Ռիո Լոբո» (1970), «Երկարատև հրաժեշտ» (1973), «Աստղային պատերազմներ։ Էպիզոդ V։ Կայսրությունը հասցնում է պատասխան հարված» և այլն։
Լի Բրեքեթը մահացել է 1978 թվականի մարտի 18-ին քաղցկեղից։


== Ծանոթագրություններ ==


== Արտաքին հղումներ ==
Լի Բրեքեթը «Лаборатория Фантастики» կայքում
Ժողովածու (1675)

Ժողովածու (1675), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 1732 թվականին Երեց գրիչի կողմից ենթադրաբար Գալիպօլիում։ Ստացողը եղել է Աբրահամ Կրետացին։ Գրված է թղթի վրա, որը ունի 16,4×10,5 չափս։ Ձեռագիրը կազմված է 277 թերթից։ Գրված է միասյուն, նոտրգիրով։ Կազմը` կաշեպատ տախտակ դրոշմազարդ։ Հիշատակարաններ՝ 174ա, 274ա։


== Բովանդակություն ==
Երեմիայի Քեոմիրճեան պատմութին Օսմանցուց թագավորացն, պատմութին Ստամպօլոյ։
Այլ իմն բան հրեի կնոջն քերային։
Յիշատակարան Կոմիտասայ կրտսեր եղբոր Երեմիայի յամի։
1697 վիճակախաղ (Հայատառ Թուրքերին)։


== Ծանոթագրություններ ==
Նախագազաններ

Նախագազանները կամ ձվածին կաթնասունները (լատ. Prototheria) կաթնասունների մեջ առավել պրիմիտիվ և սակավատեսակ կենդանիներն են։ Այս ենթադասին են պատկանում բադակտուցը, պրոեքիդնան և եքիդնան, որոնք տարածված են Ավստրալիայում, Տասմանիայում և Նոր Գվինեա կղզիներում։ Սրանք, թռչունների նման, բազմանում են ձու դնելով։ Բեղմնավորված ձվաբջիջը շուրջ 15-16 օր մնում է էգի սեռական ուղիներում և զարգանում։ Բադակտուցը դնում է 1-3 ձու և թռչունների նման թխսում։ Եքիդնան դնում է 1-2 ձու, որից հետո տեղափոխում է պարկի մեջ։ Պարկում ջերմաստիճանը հասնում է 33-35±, որտեղ սաղմը շարունակում է զարգանալ ևս 10-11 օր։ Ձվից սաղմը դուրս է գալիս 8սմ երկարությամբ և ասեղանման մազերով։ Նա մնում է պարկում և սնվում կաթով։ Եքիդնայի մոտ դիտվում է չավարտված կենդանածնություն։ Նախագազանները ի տարբերություն ժամանակակից բոլոր կաթնասունների, ունեն կոյանոց, որի մեջ բացվում են ուղիղ աղիքը միզածորանները և սերմնատարները (կամ ձվատարները)։ Գլխուղեղի կիսագնդերի միջև կոշտուկային մարմին չկա։ Չունեն փափուկ շրթունքներ։ Բադակտուցն ունի բազմաբլուր ատամներ, իսկ հասուն առանձնյակներն անատամ են։ Մարմնի ջերմաստիճանը համեմատաբար ցածր է և անկայուն։


== Համակարգում ==
Այժմյան նախագազաններն ընդգրկված են մեկ՝ միանցքավորների կարգի մեջ, որը բաժանվում է երկու ընտանիքի՝

կարգ միանցքավորներ կամ ձվադիրներ (Monotremata)
ընտանիք բադակտուցներ (Ornithorhynchidae)
բադակտուց (Ornithorhynchus anatinus)
ընտանիք եքիդնաներ (Tachyglossidae)
եքիդնա ավստրալիական (Tachyglossus aculeatus)
պրոեքիդնա (Zaglossus bruijni)
ընտանիք † Kollikodontidae
ընտանիք † Steropodontidae
Սիմոն Բաբիյան

Սիմոն Առաքելի Բաբիյան (1878, Սիմֆերոպոլ, Ռուսական կայսրություն - 1950, Սամարղանդ, Ուզբեկական ԽՍՀ, ԽՍՀՄ), հայ բանաստեղծ, թարգմանիչ, ԽՍՀՄ գրողների միության անդամ 1934 թվականից։


== Կենսագրություն ==
Ծնվել է Սիմֆերոպոլ քաղաքում (Ղրիմ)։ Նրա առաջին բանաստեղծությունը տպվել է «Տարազ» պարբերականում։ Աշխատակցել է Ղրիմում լույս տեսնող «Կոմունայի զանգ» (1921) թերթին։ Կյանքի մեծ մասն ապրել է Ղրիմում։ 1944-ին տեղափոխվել և բնակություն է հաստատել Սամարղանդում (Ուզբեկստան), որտեղ էլ մահացել է։


== Երկեր ==
Բանաստեղծություններ, Ս. Պետերբուրգ, Պուշկինյան տպարան, 1904, 35 էջ։
Ակկորդներ (բանաստեղծությունների երկրորդ գրքույկ), Ալեքսանդրապոլ, տպարան «Շիրակ», 1911, 36 էջ։
Բանաստեղծություններ, Մոսկվա, Պետհրատ, հրատարակություն Յալթայի կենտրոնական հանձնաժողովի, 1924, 196 էջ։


== Թարգմանություններ (ռուսերենից) ==
Մաքսիմ Գորկի, Մակար Չուդրա, Թիֆլիս, տպարան Մն. Մարտիրոսյան, 1903, 30 էջ։
Լ. Ն. Անդրեև, Անդունդը, Ս. Պետերբուրգ, 1904, 33 էջ։
Ի. Ակուրատեր, Մինիատյուրներ, Նոր Նախիջևան, 1911, 16 էջ։
Ն. Լյաշկո, Զորացող թևեր (պատմվածք), Մոսկվա, ԽՍՀՄ ժողկենտհրատ, 1928, 47 էջ։
Յոհաննես Բեխեր, Գորշ շարքեր (բանաստեղծություններ), Երևան, Պետհրատ, 1933, 36 էջ։
Նեկսե Մարտին Անդերսեն, Պելլե Նվաճող (վեպ), Մոսկվա, 1933, 295 էջ։
Ալեքսանդր Ֆադեև, Ջախջախում (վեպ), Երևան, Պետհրատ, 1934, 268 էջ։
Ալեքսանդր Ֆադեև, Ջախջախում (վեպ), Երևան, Հայպետհրատ, 1950, 224 էջ։
Ալեքսանդր Ֆադեև, Ջախջախում (վեպ), Երևան, «Հայաստան», 1971, 202 էջ։


== Ծանոթագրություններ ==
Երվանդաշատ (այլ կիրառումներ)

Երվանդաշատ, կարող է վերաբերել՝

Երվանդաշատ - Երվանդունիների թագավորության վերջին մայրաքաղաքը
Երվանդաշատ - գյուղ Արմավիրի մարզում, Արաքս և Ախուրյան գետերի միախառնման անկյունում
(6248) 1991 BM2

(6248) 1991 BM2, աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 17-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 3,112989 ա. մ., առավելագույնը մոտենում է 2,6369 ա. մ. հեռավորության վրա և հեռանում 3,5891 ա. մ.։ Արեգակի շուրջ մեկ ամբողջական պտույտ է կատարում 2006,16 երկրային օրվա ընթացքում, իր ուղեծրով շարժվելով միջինում 0,179448 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6248) 1991 BM2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մունշաուզեն (Ստորին Հռենոսի գավառ)

Մունշաուզեն (ֆր.՝ Munchhausen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 733 մարդ, բնակչության խտությունը` 123.82 մարդ/կմ²։ Բնակավայրը զբաղեցնում է 5.92 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ արևելք, Ստրասբուրգ քաղաքից` 50 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 503 աշխատունակ (15-64 տարեկան)  բնակիչ, որոնցից ակտիվ էին 394-ը, իսկ ոչ ակտիվները` 109։ Ակտիվության ցուցանիշը կազմում է 78,3 %։ 394 աշխատունակ մարդկանցից աշխատել է 373 անձ (202 տղամարդ և 171 կին)։ Գործազուրկ են եղել 21 անձ (7 տղամարդ և 14 կին)։ 109 անաշխատունակներից 29-ը եղել են աշակերտներ կամ ուսանողներ, 35-ը` թոշակառուներ, իսկ 45-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==